
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1305 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αρμοδιότητες Υποδιοικητών 6ης Υγειονομικής 
Περιφέρειας (Υ.Πε.) Πελοποννήσου - Ιονίων Νή¬ 
σων - Ηπείρου και Δυτικής Ελλάδας. 

2 

Ίδρυση Εργαστηρίου με τίτλο «Εργαστήριο Υπολο¬ 
γιστικής Υφολογίας» στο Τμήμα Ιταλικής Γλώσσας 
και Φιλολογίας της Φιλοσοφικής Σχολής και έγκρι¬ 
ση του εσωτερικού κανονισμού λειτουργίας του. 

3 

Ίδρυση Εργαστηρίου Ανθρωπολογικής Έρευνας 
στο τμήμα Κοινωνικής Ανθρωπολογίας της Σχο¬ 
λής Κοινωνικών Επιστημών και έγκριση του εσω¬ 
τερικού κανονισμού του. 

4 

Κατανομή αποζημίωσης πρόσθετων αμοιβών 
έτους 2017. 


ΑΠΟΦΑΣΕΙΣ 


Α3(γ)/οικ. 23133 (1) 

Αρμοδιότητες Υποδιοικητών 6ης Υγειονομικής 
Περιφέρειας (Υ.Πε.) Πελοποννήσου - Ιονίων Νή¬ 
σων - Ηπείρου και Δυτικής Ελλάδας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του π.δ. 125/2016 (ΦΕΚ 210/Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

2. Τις διατάξεις της παρ. 2, του άρθρου 3 του ν. 3329/ 
2005 (ΦΕΚ81/Α") «Εθνικό Σύστημα Υγείας και Κοινωνικής 
Αλληλεγγύης και λοιπές διατάξεις», όπως τροποποιήθη¬ 
κε, συμπληρώθηκε και ισχύει. 

3. Τις διατάξεις του εδαφίου β, της παρ. 2, του άρθρου 
7 του ν. 3469/2006 (ΦΕΚ 131 /Α') «Εθνικό Τυπογραφείο, 
Εφημερίδα της Κυβερνήσεως και λοιπές διατάξεις». 


4. Τις διατάξεις της αριθ. Υ25/06-10-2015 απόφασης 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Υγείας Παύλο Πολάκη» (ΦΕΚ 2144/Β'). 

5. Τιςδιατάξειςτηςαριθ. Α1 β/Γ.Π.οικ.:4161/2017 (ΦΕΚ 
95/Α ) «Μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Αναπληρωτή Υπουρ¬ 
γού» στο Γενικό Γραμματέα του Υπουργείου Υγείας». 

6. Την αριθ. Α2β/ΓΠ οικ. 8254/3-2-2017 (ΦΕΚ 56/ 
ΥΟΔΔ/8-2-2017) απόφαση του Υπουργού Υγείας και Αν. 
Υπουργού Υγείας για τον διορισμό του Παναγιώτη Νικο- 
λόπουλου ως Διοικητή της 6ης Υ.Πε. Πελοποννήσου - 
Ιονίων Νήσων - Ηπείρου και Δυτικής Ελλάδας. 

7. Την αριθ. Α2β/Γ.Π.οικ.23053/27-3-2015 (ΦΕΚ 202/ 
ΥΟΔΔ/1 -4-2015) απόφαση του Υπουργού Υγείας για το 
διορισμό του Ζαμπάρα Μιλτιάδη, ως Υποδιοικητή της 
6ης Υ.Πε. Πελοποννήσου - Ιονίων Νήσων - Ηπείρου και 
Δυτικής Ελλάδας. 

8. Την αριθ. Α2β/Γ.Π. 23243/3-4-2015 (ΦΕΚ 224/ΥΟΔΔ/ 
6-4-2015) απόφαση του Υπουργού Υγείας για το διορι¬ 
σμό του Κωστακιώτη Δημητρίου ως Υποδιοικητή της 
6ης Υ.Πε. Πελοποννήσου - Ιονίων Νήσων - Ηπείρου και 
Δυτικής Ελλάδας. 

9. Την αριθ. Α3(γ)/οικ.44028/2015 υπουργική απόφαση 
(ΦΕΚ 1360/Β/2015) «Αρμοδιότητες Υποδιοικητών 6ης 
Υγειονομικής Περιφέρειας (Υ.Πε.) Πελοποννήσου - Ιονίων 
Νήσων - Ηπείρου και Δυτικής Ελλάδας». 

10. Την αριθ. πρωτ. 7128/16-2-2017 πρόταση του Διοι¬ 
κητή της 6ης Υ.Πε. Πελοποννήσου - Ιονίων Νήσων - Ηπεί¬ 
ρου και Δυτικής Ελλάδας. 

11. Τις ανάγκες της υπηρεσίας για την εύρυθμη λει¬ 
τουργία της 6ης Υ.Πε. Πελοποννήσου - Ιονίων Νήσων - 
Ηπείρου και Δυτικής Ελλάδας. 

12. Το γεγονός ότι απάτην εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Αντικαθιστούμε την αριθ. πρωτ. Α3(γ)/οικ.44028/2015 
υπουργική απόφαση (ΦΕΚ 1360/Β/2015) και ορίζουμε τις αρ- 
μοδιότητεςτων Υποδιοικητών της 6ης Υ.Πε. Πελοποννήσου - 
Ιονίων Ν ήσων - Ηπείρου και Δυτικής Ελλάδας ως ακολούθως: 

Τεύχος ΒΊ 305/13.04.2017 


Άρθρο 1 

Στον Υποδιοικητή της 6ης Υ.Πε. Πελοποννήσου - Ιονίων 
Νήσων - Ηπείρου και Δυτικής Ελλάδας Ζαμπάρα Μιλτι¬ 
άδη του Γεωργίου, αναθέτουμε, σε περίπτωση κωλύμα¬ 
τος, απουσίας ή αδυναμίας του Διοικητή, την άσκηση 
αρμοδιοτήτων: 

1. Της Διεύθυνσης Ενιαίας Τεχνικής Υπηρεσίας, που 
περιλαμβάνει τα ακόλουθα τμήματα: 

α) Τμήμα Προγραμματισμού και Εποπτείας Έργων, 
β) Τμήμα Μελετών και Προδιαγραφών, 
γ) Τμήμα Αξιοποίησης Περιουσίας Κτηματολογίου και 
δ) Τμήμα Μελετών και προδιαγραφών Βιοϊατρικής 
Τεχνολογίας. 

2. Της Διεύθυνσης Πληροφορικής, που περιλαμβάνει 
τα ακόλουθα τμήματα: 

α) Τμήμα Συστημάτων Πληροφορικής και 
β) Τμήμα Υποδομών Πληροφορικής 

3. Της Διεύθυνσης Οικονομικής Οργάνωσης και Υπο¬ 
στήριξης, που περιλαμβάνει τα ακόλουθα τμήματα: 

α) Τμήμα Οικονομικής Διαχείρισης και 
β) Τμήμα Προμηθειών. 

Άρθρο 2 

Στον Υποδιοικητή της 6ης Υ.Πε. Πελοποννήσου - Ιονίων 
Νήσων - Ηπείρου και Δυτικής Ελλάδας Κωστακιώτη Δη- 
μήτριο του Ανδρέα, αναθέτουμε σε περίπτωση κωλύ¬ 
ματος, απουσίας ή αδυναμίας του Διοικητή, την άσκηση 
αρμοδιοτήτων: 

1. Της Διεύθυνσης Προγραμματισμού και Ανάπτυξης 
Πολιτικών Παροχής 

Υπηρεσιών Υγείας που περιλαμβάνει τα ακόλουθα 
τμήματα: 

α) Τμήμα Περιφερειακού Χάρτη Υγείας, 
β) Τμήμα Έρευνας και Ανάπτυξης και 
γ) Τμήμα Βελτίωσης και Ελέγχου Ποιότητας. 

2. Της Διεύθυνσης Ανάπτυξης Ανθρώπινου Δυναμικού 
Μονάδων Παροχής 

Υπηρεσιών Υγείας, που περιλαμβάνει τα ακόλουθα 
τμήματα: 

α) Τμήμα Διαχείρισης Ανθρώπινων Πόρων, 
β) Τμήμα Συνεχιζόμενης Εκπαίδευσης και Διεθνών 
Συνεργασιών και 

γ) Τ μήμα Υγιεινής και Ασφάλειας των εργαζομένων. 

3. Την εποπτεία των μονάδων και δομών Ψυχικής Υγεί¬ 
ας της Υ.Πε. 

4. Την εποπτεία για θέματα Πρωτοβάθμιας Φροντίδας 
Υγείας των Φορέων Παροχής Υπηρεσιών Υγείας αρμο¬ 
διότητας της Υ.Πε. 

5. Την εποπτεία των εφημεριών του ιατρικού προσω¬ 
πικού των εποπτευόμενων Φορέων Παροχής Υπηρεσιών 
Υγείας (Φ.Π.Υ.Υ.) της Υ.Πε. 

Άρθρο 3 

1. Οι Υποδιοικητές ενημερώνουν το Διοικητή για κάθε 
ενέργεια τους, σε σχέση με τις εκχωρηθείσες σε αυτούς 
αρμοδιότητες σε περίπτωση απουσίας του, αδυναμίας 
ή κωλύματος. 

2. Οι Υποδιοικητές επιλαμβάνονται ή εισηγούνται στο 
Διοικητή και για κάθε άλλο ειδικότερο θέμα που τους 
αναθέτει. 


3. Όλα τα έγγραφα της Δ.Υ.Πε. (εγκύκλιοι, πράξεις, 
εξερχόμενη αλληλογραφία κ.λπ.), υπογράφονται από 
το Διοικητή και σε περίπτωση που αυτός απουσιάζει ή 
κωλύεται ή αδυνατεί από τον νόμιμο αναπληρωτή του. 

4. Το Διοικητή, όταν απουσιάζει ή κωλύεται ή αδυνατεί, 
αναπληρώνει στην άσκηση των καθηκόντων του ο Υποδι¬ 
οικητής Κωστακιώτης Δημήτριος του Ανδρέα και σε περί¬ 
πτωση απουσίας ή κωλύματος ή αδυναμίαςτου τελευταίου 
ο Υποδιοικητής Ζαμπάρας Μιλτιάδης του Γεωργίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2017 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθ. πράξης 351 (2) 

Ίδρυση Εργαστηρίου με τίτλο «Εργαστήριο Υπο¬ 
λογιστικής Υφολογίας» στο Τ μήμα Ιταλικής Γλώσ¬ 
σας και Φιλολογίας της Φιλοσοφικής Σχολής και 
έγκριση του εσωτερικού κανονισμού λειτουργί¬ 
ας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν. 4310/2014, όπως προστέθηκε στο 
άρθ. 80 του ν. 4009/2011 και τροποποιήθηκε με το άρθ. 
60 του ν. 4386/2016. 

2. Την από 29-11 -2016 απόφαση της Πανεπιστημιακής 
Συγκλήτου. 

3. Την από 13-7-2016 απόφαση της Κοσμητείας της 
Φιλοσοφικής Σχολής. 

4. Την από 1 -7-2016 απόφαση της Συνέλευσης του 
Τμήματος Ιταλικής Γλώσσας και Φιλολογίας. 

5. Το γεγονός ότι το Εργαστήριο Υπολογιστικής Υφολο¬ 
γίας θα λειτουργεί αποκλειστικά με ιδίους πόρους και δεν 
θα βαρύνει τον τακτικό προϋπολογισμό ή την κρατική 
επιχορήγηση του Ιδρύματος, αποφασίζουμε: 

Άρθρο 1 

Ίδρυση - Αντικείμενο 

Ιδρύεται στο Τμήμα Ιταλικής Γλώσσας και Φιλολογίας 
«Εργαστήριο Υπολογιστικής Υφολογίας» (0οηηρυΐ3ΐίοη3ΐ 
5ΐγΙί5ΐίς5 130), το οποίο εξυπηρετεί ερευνητικές, διδα¬ 
κτικές, εκπαιδευτικές, συμβουλευτικές, επιμορφωτικές, 
συνεδριακές και εκδοτικές ανάγκες στο γνωστικό αντι¬ 
κείμενο της Υπολογιστικής Υφολογίας με εφαρμογή στις 
Ψηφιακές Ανθρωπιστικές Επιστήμες και της Δικαστικής 
Γλωσσολογίας. 

Άρθρο 2 
Σκοποί 

Οι σκοποί του εργαστηρίου είναι: 

(α) Η κάλυψη σε προπτυχιακό και μεταπτυχιακό επί¬ 
πεδο των διδακτικών αναγκών του Τμήματος Ιταλικής 
Γλώσσας και Φιλολογίας, σε θέματα που εμπίπτουν στο 
αντικείμενο του Εργαστηρίου. 

(β) Η προαγωγή και η διάδοση της βασικής και εφαρ¬ 
μοσμένης έρευνας σε θέματα του επιστημονικού πεδίου 
του Εργαστηρίου. 

(γ) Η συνεργασία με κέντρα ερευνών και ακαδημαϊ¬ 
κά Ιδρύματα της ημεδαπής και αλλοδαπής με συναφείς 
στόχους. 

(δ) Η οργάνωση σεμιναρίων, συμποσίων, συνεδριάσε¬ 
ων, διαλέξεων καθώς και η πραγματοποίηση δημοσιεύ¬ 
σεων και εκδόσεων. 

(ε) Η οργάνωση επιμορφωτικών και ερευνητικών προ¬ 
γραμμάτων. 

(στ) Η παροχή επιστημονικών συμβουλών και υπηρε¬ 
σιών σε ιδιωτικούς, κρατικούς και διεθνείς φορείς. 

(ζ) Η συγκρότηση ενός κέντρου συλλογής και επεξερ¬ 
γασίας πολυγλωσσικών πόρων για ερευνητικούς και δι¬ 
δακτικούς σκοπούς. 

(η) Η αξιοποίηση των νέων τεχνολογιών στην διδασκα¬ 
λία και έρευνα όλων των γνωστικών αντικειμένων που 
εμπίπτουν στο πεδίο των Ανθρωπιστικών Επιστημών. 

(θ) Η ανάπτυξη πολυγλωσσικών εφαρμογών γλωσ¬ 
σικής τεχνολογίας αυτόνομα ή σε συνεργασία και με 
άλλους ερευνητικούς ή εταιρικούς φορείς. 

(ι) Η ανάπτυξη μεθοδολογιών Δικαστικής Γλωσσολο¬ 
γίας συμπεριλαμβανομένηςτης υψομετρικής ανάλυσης 
για την υπολογιστική επεξεργασία κειμένων με σκοπό 
τον εντοπισμό του συγγραφέα και άλλων χαρακτηριστι¬ 
κών του (μεταξύ άλλων φύλο, ηλικία, προσωπικότητα). 

(ια) Η ανάπτυξη και συντήρηση δικτυακού τόπου 
(Ιηΐθίτίθΐ 5Ϊΐθ) με πληροφορίες για την διδακτική και 
ερευνητική δραστηριότητα του προτεινόμενου εργα¬ 
στηρίου. 

(ιβ) Η παροχή υπηρεσιών κατά τα προβλεπόμενα στο 
π.δ. 159/1984 (Α'53). 

Άρθρο 3 

Προσωπικό 

Το εργαστήριο στελεχώνεται από Καθηγητές και Λέ¬ 
κτορες του Τμήματος Ιταλικής Γλώσσας και Φιλολογίας 
των οποίο το γνωστικό αντικείμενο εμπίπτει στα ερευ¬ 
νητικά ενδιαφέροντα του εργαστηρίου, από μέλη ΕΤΕΠ, 
ΕΔΙΠ και του λοιπού επιστημονικού προσωπικού που 
τοποθετούνται με τη διαδικασία του άρθρου 4 παρ. 1 
(δ) του ν. 2083/1992 (Α' 159). Επίσηςτο εργαστήριο έχει 
την δυνατότητα να συνεργάζεται με ειδικευμένους ερευ¬ 
νητές σε δέματα που άπτονται συγκεκριμένων ερευνη¬ 
τικών ζητημάτων και ανήκουν σε άλλα Πανεπιστήμια, 
Ερευνητικά Ινστιτούτα και φορείς που σχετίζονται με 
το επιστημονικό αντικείμενο του εργαστηρίου. Επίσης, 
στο εργαστήριο δύνανται να απασχοληθούν φοιτητές 
προπτυχιακού και μεταπτυχιακού επίπεδου στα πλαίσια 
πρακτικής άσκησης ή συμμετοχής σε σχετικά ερευνητικά 
προγράμματα. 

Άρθρο 4 

Διοίκηση - Αρμοδιότητες 

1. Ο Διευθυντής ορίζεται σύμφωνα με τις κείμενες 
διατάξεις. 

2. Η Γενική Συνέλευση του Τμήματος Ιταλικής Γλώσσας 
και Φιλολογίας μπορεί να ορίσει αναπληρωτή του Διευ¬ 


θυντή μεταξύ των μελών ΔΕΠ του τμήματος με γνωστι¬ 
κό αντικείμενο συναφές με το επιστημονικό πεδίο του 
Εργαστηρίου. 

3. Ο Διευθυντής έχει τις αρμοδιότητες που ορίζει το 
άρθρο 7 του ν. 1268/1982 (Α' 87) μεταξύ των οποίων πε¬ 
ριλαμβάνονται ο συντονισμός του διδακτικού (προπτυχι¬ 
ακού - μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρηση του, η 
στελέχωση με το αναγκαίο προσωπικό, η οικονομική δι¬ 
αχείριση των εσόδων, η κατανομή των χώρων, η διάθεση 
των αναλώσιμων υλικών και του κινητού εξοπλισμού, η 
υπογραφή κάθε εγγράφου, και γενικά η ευθύνη για την 
ομαλή και απρόσκοπτη λειτουργία του. 

Άρθρο 5 

Λειτουργία 

1 .Το εργαστήριο λειτουργεί κατά τις εργάσιμες μέρες 
και ώρες, σύμφωνα με τον κανονισμό του πανεπιστη¬ 
μίου. Το ωράριο εργασίας του προσωπικού είναι αυτό 
που προβλέπεται για κάθε κατηγορία, σύμφωνα με τον 
εσωτερικό κανονισμό λειτουργίας του πανεπιστημίου. 

2. Με την εισήγηση του Διευθυντή στα αρμόδια όργα¬ 
να του Ιδρύματος, είναι δυνατή η πρόσληψη επιστημό¬ 
νων σε τομείς σχετικούς με τις διδακτικές και ερευνητικές 
αρμοδιότητες του εργαστηρίου, σύμφωνα με τις διατά¬ 
ξεις του άρθρου 18 του ν. 1268/1982. 

Άρθρο 6 

Εγκατάσταση 

Το εργαστήριο εγκαθίσταται σε χώρους του πανεπι¬ 
στημίου. Χώροι των εργαστηρίων είναι εκείνοι στους 
οποίους εκτελούνται δραστηριότητες συναφείς με την 
αποστολή τους, συμπεριλαμβανομένων και των ειδικών 
εγκαταστάσεων με τον τεχνικό εξοπλισμό για τη διενέρ¬ 
γεια των ερευνητικών προγραμμάτων. Χώροι θεωρού¬ 
νται επίσης, το γραφείο του Διευθυντή, καθώς και κάθε 
άλλος χώρος που διατίθεται για τη λειτουργία τους. 

Άρθρο 7 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β.Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3 του π.δ. 159/1984 (Α' 53). 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

ε. Τις κληρονομιές, τις δωρεές και κληροδοσίες που 
καταλείπονται στο Πανεπιστήμιο για τους σκοπούς του 
εργαστηρίου. 

Άρθρο 8 

Τηρούμενα Βιβλία 

1. Για τις ανάγκες του εργαστηρίου, τη ρούνται τα ακό¬ 
λουθα βιβλία και στοιχεία: 

• Βιβλίο πρωτοκόλλου 

• Βιβλίο περιουσιακών στοιχείων 

• Φάκελος οικονομικών στοιχείων για κάθε έτος 

• Κατάλογος επιστημ. βιβλίων, περιοδικών και οργά¬ 
νων 

• Αρχείο ερευνητικών προγραμμάτων 

2. Με απόφαση του Διευθυντή μπορεί να τηρείται 
ακόμη κάθε άλλο βιβλίο ή στοιχεία που προβλέπεται 
από την ισχύουσα νομοθεσία, ή κρίνεται απαραίτητο 
για το εργαστήριο. 

Άρθρο 10 

Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθ. πράξης 69 (3) 

Ίδρυση Εργαστηρίου Ανθρωπολογικής Έρευνας 
στο τμήμα Κοινωνικής Ανθρωπολογίας της Σχο¬ 
λής Κοινωνικών Επιστημών και έγκριση του εσω¬ 
τερικού κανονισμού του. 

Η ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

Ι.Τις διατάξεις: 

α) του άρθρου 7 παρ. 3 του ν. 4009/2011 «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
(Α' 195), 

β) του άρθρου 80 παρ. 24 του ν. 4009/2011, όπως τρο¬ 
ποποιήθηκε με το άρθρο 96 του ν. 4310/2014 (Α' 258) και 
αντικαταστάθηκε με το άρθρο 60 του ν. 4386/2016 (Α' 83), 

γ) του π.δ. 159/1984 «Προϋποθέσεις παροχής υπηρε¬ 
σιών από τα Πανεπιστημιακά εργαστήρια σε ιδιώτες και 
κάθε νομικής μορφής οργανισμούς» (Α' 53). 

2. Την πρόταση της Συνέλευσης του Τμήματος Κοι¬ 
νωνικής Ανθρωπολογίας (Συνεδρίαση της 17ης Ιουνίου 
2016). 

3. Την απόφαση της Κοσμητείας της Σχολής Κοινω¬ 
νικών Επιστημών (Συνεδρίαση της 14ης Ιουλίου 2016). 

4. Το γεγονός ότι από την εφαρμογή των διατάξεων 
της παρούσης απόφασης δεν προκαλείται ετήσια δα¬ 
πάνη που να βαρύνει τον προϋπολογισμό του Παντείου 
Πανεπιστημίου. 

5. Το γεγονός ότι δεν έχει εκδοθεί ο Οργανισμός του 
Πανεπιστημίου. 

6. Την απόφαση της Συγκλήτου του Παντείου Πανεπι¬ 
στημίου Κοινωνικών και Πολιτικών Επιστημών (Συνεδρί¬ 
αση της 28ης/11/2016), εγκρίνεται: 


η ίδρυση Εργαστηρίου Ανθρωπολογικής Έρευνας στο 
τμήμα Κοινωνικής Ανθρωπολογίας της Σχολής Κοινω¬ 
νικών Επιστημών και ο εσωτερικός κανονισμός του, ως 
ακολούθως: 

Άρθρο 1 
Ίδρυση 

Ιδρύεται στο Τμήμα Κοινωνικής Ανθρωπολογίας του 
Παντείου Πανεπιστημίου Κοινωνικών και Πολιτικών 
Επιστημών εργαστήριο με τίτλο «Εργαστήριο Ανθρω- 
πολογικής Έρευνας», το οποίο εξυπηρετεί διδακτικές 
και ερευνητικές ανάγκες στα γνωστικά αντικείμενα της 
Κοινωνικής και Πολιτισμικής Ανθρωπολογίας και γενι¬ 
κότερα σε αντικείμενα τα οποία ανταποκρίνονται στο 
πρόγραμμα σπουδών και των ερευνητικών κατευθύν¬ 
σεων του τμήματος σε προπτυχιακό και μεταπτυχιακό 
επίπεδο. 

Άρθρο 2 
Σκοπός 

Το Εργαστήριο έχει ως σκοπό: 
α.Τον σχεδίασμά και την εκπόνηση ειδικών προγραμ¬ 
μάτων στα γνωστικά αντικείμενα κοινωνικής και πολιτι¬ 
σμικής ανθρωπολογίας και γενικότερα σε αντικείμενα 
τα οποία ανταποκρίνονται στο πρόγραμμα σπουδών 
και των ερευνητικών κατευθύνσεων του τμήματος σε 
προπτυχιακό και μεταπτυχιακό επίπεδο. 

β. Τη διοργάνωση επιστημονικών διαλέξεων, ημερί¬ 
δων, σεμιναρίων, συμποσίων, συνεδρίων και άλλων επι¬ 
στημονικών εκδηλώσεων. 

γ.Την πραγματοποίηση δημοσιεύσεων και εκδόσεων, 
δ. Τη συνεργασία με άτομα και εκπαιδευτικά, ερευ¬ 
νητικά και επιστημονικά ιδρύματα στην Ελλάδα και την 
αλλοδαπή, όπως και άλλους δημόσιους και ιδιωτικούς 
φορείς, καθώς και μη κερδοσκοπικούς οργανισμούς σε 
αντικείμενα κοινού ενδιαφέροντος. 

ε.Την κάλυψη σε προπτυχιακό και μεταπτυχιακό επίπε¬ 
δο διδακτικών και ερευνητικών αναγκών του τμήματος 
σε θέματα που εμπίπτουν στα αντικείμενα του εργαστη¬ 
ρίου, και μέσω του σχεδιασμού σεμιναρίων και κύκλων 
μαθημάτων. 

στ. Την υποδοχή μεταδιδακτορικών ερευνητών και 
άλλων επιστημόνων από την Ελλάδα και το εξωτερικό. 

ζ. Την παροχή υπηρεσιών σε ιδιώτες και σε κάθε νο¬ 
μικής μορφής οργανισμούς κατά τα προβλεπόμενα στο 
π.δ. 159/1984 (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.)τουΤμήματος Κοινω¬ 
νικής Ανθρωπολογίας, των οποίων το γνωστικό αντικεί¬ 
μενο της θέσης που κατέχουν εμπίπτει στα διδακτικά και 
ερευνητικά αντικείμενα του Εργαστηρίου, από μέλη του 
Εργαστηριακού Διδακτικού Προσωπικού (Ε.ΔΙ.Π.), από 
μέλη του ΕιδικούΤεχνικού Εργαστηριακού Προσωπικού 
(Ε.Τ.Ε.Π.), από Επισκέπτες Μεταδιδακτορικούς και άλλους 
Ερευνητές, από Πανεπιστημιακούς Υποτρόφους, από 
υποψήφιους διδάκτορες και από κάθε άλλη κατηγορία 

που προβλέπει ο νόμος. Η ένταξη προσωπικού γίνεται 
σύμφωνα με τις κείμενες διατάξεις. 

Άρθρο 4 

Διοίκηση - Αρμοδιότητες 

1. Το Εργαστήριο διοικείται από τριμελή Διοικούσα Επι¬ 
τροπή (Δ.Ε.) η οποία αποτελείται από μέλη ΔΕΠ του Τμή¬ 
ματος Κοινωνικής Ανθρωπολογίας και ορίζεται σύμφωνα 
με τις κείμενες διατάξεις, αποτελούμενη από τα κάτωθι 
μέλη ΔΕΠ του Τμήματος Κοινωνικής Ανθρωπολογίας: 

α. Επίκουρη Καθηγήτρια Αναστασία Ελένη Γιαλούρη, 
Διευθύντρια 

β. Καθηγήτρια Παναγιώτα Κυριαζή, μέλος 
γ. Επίκουρη Καθηγήτρια Ν. Μαρωνίτη, μέλος. 

2. Ο/Η Διευθυντής/τρια ασκεί τις αρμοδιότητες που 
ορίζονται από το νόμο, συντονίζει το διδακτικό και ερευ¬ 
νητικό έργο του εργαστηρίου, μεριμνά για τη στελέχω- 
ση και την οικονομική διαχείριση του εργαστηρίου, και 
ασκεί όλες τις άλλες αρμοδιότητες που προβλέπονται 
από τις κείμενες διατάξεις. Μπορεί να εισηγείται στη Συ¬ 
νέλευση του Τμήματος Κοινωνικής Ανθρωπολογίας για 
τη στήριξη του έργου του Εργαστηρίου. 

Άρθρο 5 

Εγκατάσταση - Λειτουργία 

1. Χώρος εγκατάστασης του Εργαστηρίου είναι οι 
χώροι που παραχωρούνται από το Πάντειο Πανεπι¬ 
στήμιο για τη διεξαγωγή του έργου του, και ειδικότερα 
ο χώρος εγκατάστασης του ηλεκτρονικού εξοπλισμού 
για την εκπόνηση των ερευνητικών προγραμμάτων 
και των εργαστηριακών σεμιναρίων. Στον χώρο εγκα¬ 
τάστασης τοποθετείται πινακίδα με τον τίτλο του ερ¬ 
γαστηρίου. 

2. Ο/Η Διευθυντής/ρια έχει την ευθύνη για την εν γένει 
λειτουργία του εργαστηρίου. 

3. Με εισήγηση του/της Διευθυντή/ριας στα αρμόδια 
όργανα του Τμήματος και της Σχολής είναι δυνατή η πρό¬ 
σληψη επιστημόνων για την ενίσχυση της λειτουργίας 
του Εργαστηρίου. 

Άρθρο 6 

Έσοδα 

Τα έσοδα του εργαστηρίου προέρχονται από: 
α. εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων, 
β. διάθεση ερευνητικών και εν γένει επιστημονικών 
προϊόντων, 

γ. παροχή υπηρεσιών σύμφωνα με το άρθρο 3 παρ. 3, 
τουπ.δ. 159/1984, 

δ. χορηγίες, δωρεές, κληρονομιές και κληροδοσίες, 
ε. από κάθε άλλη πηγή που δεν αντιβαίνει στον νόμο. 

Άρθρο 7 

Τηρούμενα βιβλία 

Για τις ανάγκες του Εργαστηρίου μπορούν να τηρού¬ 
νται τα ακόλουθα βιβλία και στοιχεία: 
α. βιβλίο περιουσιακών στοιχείων, 
β. φάκελος οικονομικών στοιχείων κάθε έτους, 
γ. πρωτόκολλο εισερχομένων και εξερχόμενων εγγρά¬ 
φων, 


δ. κατάλογος επιστημονικών βιβλίων, περιοδικών και 
οργάνων, 

ε. αρχείο ερευνητικών προγραμμάτων. 

Με απόφαση του/της Διευθυντή/ριας μπορεί να τη¬ 
ρείται και κάθε άλλο βιβλίο ή στοιχείο που προβλέπεται 
από ειδικές διατάξεις ή κρίνεται απαραίτητο. 

Άρθρο 8 

Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Άρθρο 9 

Λογότυπο Εργαστηρίου 

Το λογότυπο του εργαστηρίου είναι: 

|— |-| ■ εργαστήριο 
|— η ■— ανθρωπολογικής 
1 IΒ I έρευνας 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2017 

Η Πρύτανης 

ΙΣΜΗΝΗ ΚΡΙΑΡΗ 


Αριθ. απόφ. 1/Α2/6.2.2 017 (4) 

Κατανομή αποζημίωσης πρόσθετων αμοιβών 
έτους 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ Γ.Ν. Ν. ΙΩΝΙΑΣ 
ΚΩΝΣΤΑΝΤΟΠΟΥΛΕΙΟ - ΠΑΤΗΣΙΩΝ 

Έχοντας υπόψη: 

α) Την αριθ. 55672/29-12-2016 απόφαση της 1 ης Υ.Π.Ε. 
κατανομής ωρών και δαπάνης για αποζημίωση σύμφωνα 
με την οποία το ποσό της ειδικής επιχορήγησης, του Νο¬ 
σοκομείου, για την καταβολή πρόσθετων αμοιβών του 
μόνιμου και με σχέση εργασίας Ιδιωτικού Δικαίου προ¬ 
σωπικού, για το έτος 2017 ανέρχεται στα 675.000,00 € 
υπερωριακής, νυχτερινής και εξαιρέσιμων ημερών. 

β) Τις διατάξεις του ν. 4354/2015 άρθρο 20 (ΦΕΚ 176 
τ.Α'). 

γ) Την εισήγηση της Διευθύντριας του Γ.Ν. Ν. Ιωνίας 
Κωνσταντοπούλειο - Πατησίων, σύμφωνα με την οποία 
το Νοσοκομείο λειτουργεί σε 24ωρη βάση, εκτελεί εφη¬ 
μερία καθημερινά από τις 08:00 έως τις 14:30 και κάθε 
4 ημέρες από 14:30 έως 08:00 της επομένης (Δευτέ¬ 
ρα - Παρασκευή) ή από 08:00 έως 08:00 της επομένης 
(Σάββατο - Κυριακή - Αργίες) ως εκ τούτου απαιτείται η 
απασχόληση του προσωπικού και κατά τις Κυριακές - 
εξαιρέσιμες ημέρες. 

Δεδομένης της μεγάλης έλλειψης προσωπικού σε όλες 
τις υπηρεσίες του Νοσοκομείου μετά τις μαζικές προς 
συνταξιοδότηση αποχωρήσεις, τις μετατάξεις - μετακι¬ 
νήσεις, καθώς και της απουσίας προσωπικού κάνοντας 
χρήση κανονικών αδειών, αδειών ανατροφής, Γθρο εφη¬ 
μεριών, το υπηρετούν προσωπικό αναγκάζεται να εργά¬ 
ζεται εξαντλητικά πολλές επιπλέον του ωραρίου ώρες, 

καθημερινές και αργίες, προκειμένου οι Υπηρεσίες του 
Νοσοκομείου να είναι συνεπείς στις υποχρεώσεις τους. 

Ομόφωνα αποφασίζει 

• Εγκρίνει την καταβολή αποζημίωσης υπερωριακής 
νυχτερινής και εξαιρέσιμων ημερών εργασίας, για συ¬ 
νολικά 450 υπαλλήλους μηνιαίως, του Νοσοκομείου, 
μονίμων και με σχέση εργασίας Ιδιωτικού δικαίου, για 
το έτος 2017 ως ακολούθως: 

• 225.000 ώρες υπερωριακής νυχτερινής και εξαιρέσι¬ 
μων ημερών απασχόλησης αυτών, με κόστος 675.000 €. 

• Στα ανωτέρω ποσά περιλαμβάνονται και οι εργοδο- 
τικές εισφορές (ΚΑΕ 0561,0562,0563,0564,0565,0566, 
0567,0568). 


• Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερωρι- 
ακή εργασία κατά τις νυχτερινές ώρες ή τις Κυριακές και 
εξαιρέσιμες ημέρες ορίζεται ανά εξάμηνο σε 96 ώρες 
ανά υπάλληλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέα Ιωνία, 6 Φεβρουάριου 2017 

Ο Πρόεδρος του Δ.Σ. 

ΜΙΧΑΗΛ ΚΟΥΡΤΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























